EGCO เดินเครื่อง COD โรงไฟฟ้า “ไซยะบุรี” กำลังผลิต 1,285 MW สัญญาขายไฟยาว 29 ปี
EGCO เดินเครื่อง COD โรงไฟฟ้า "ไซยะบุรี" กำลังผลิต 1,285 MW ลุยขายไฟให้ กฟผ. และรัฐวิสาหกิจไฟฟ้าลาว โดยสัญญาขายไฟยาว 29 ปี
EGCO เดินเครื่อง COD โรงไฟฟ้า "ไซยะบุรี" กำลังผลิต 1,285 MW ลุยขายไฟให้ กฟผ. และรัฐวิสาหกิจไฟฟ้าลาว โดยสัญญาขายไฟยาว 29 ปี
30 ต.ค. 2562

บริษัท ผลิตไฟฟ้า จำกัด (มหาชน) หรือ EGCO เปิดเผยว่า โรงไฟฟ้าไซยะบุรี (โรงไฟฟ้า XPCL) ของบริษัท ไซยะบุรี เพาเวอร์ จำกัด (Xayaburi Power Co., Ltd) ซึ่งเป็นบริษัทที่ EGCO ถือหุ้นร้อยละ 12.5 ได้เริ่มเดินเครื่องเชิงพาณิชย์และจ่ายไฟฟ้าเข้าระบบของประเทศไทย และสาธารณรัฐประชาธิปไตยประชาชนลาว (สปป.ลาว) แล้วในวันที่ 29 ต.ค.62
โดยโรงไฟฟ้า XPCY ตั้งอยู่บนแม่น้ำโขง ในแขวงไซยะบุรี สปป.ลาว เป็นโรงไฟฟ้าพลังน้ำแบบ Run-of-River มีขนาดกำลังการผลิตติดตั้ง 1,285 MW จำนวน 1 ชุด และมีสัญญาซื้อขายไฟฟ้า (Power Purchase Agreement) กับการไฟฟ้าฝ่ายผลิตแห่งประเทศไทย (กฟผ.) จำนวน 1,220 MW เป็นระยะเวลา 29 ปี และกับรัฐวิสาหกิจไฟฟ้าลาว (Electricite du Laos) จำนวน 60 MW เป็นระยะเวลา 29 ปี
อย่างไรก็ตาม โรงไฟฟ้า XPCL จะช่วยเพิ่มรายได้ที่แน่นอนให้แก่ EGCO โดยรับรู้รายได้ในไตรมาส 4/62 เป็นต้นไป ตลอดจนเสริมสร้างความมั่นคงให้กับระบบไฟฟ้าของประเทศไทยและ สปป.ลาวอีกด้วย